Heuning - Eben-Haeser
EBEN-HAESER – 9 Mei 2012
Ek neem jou terug na 'n paar momente in ons geskiedenis (toemaar, dit het niks met politiek te make nie, al mag dit dalk aanvanklik so klink). Baie jare gelede hou ons 'n referendum en die land moet stem: ja of nee. Ons moet besluit in watter rigting die regering moet gaan. Ongeag wat jy gestem het, was daar dalk 'n gevoel van vrees. Nelson Mandela word vrygelaat en later word hy die president. Weer beleef baie van ons 'n mate van vrees. Swart bemagtiging volg, mense sing: skiet die boer, Zimbabwe neem plase af en alles raak meer en meer onseker.... en hier sit ons nou vandag, steeds onseker en dalk vol vrees.